CELEX: 32020D0794
Language: lt
Date: 1592265600000
Title: Tarybos sprendimas (BUSP) 2020/794 2020 m. birželio 16 d. kuriuo iš dalies keičiamas Sprendimas (BUSP) 2018/101 dėl veiksmingos ginklų eksporto kontrolės skatinimo

17.6.2020   
               
               
                  LT
               
               
                  Europos Sąjungos oficialusis leidinys
               
               
                  L 193/13
               
            
         TARYBOS SPRENDIMAS (BUSP) 2020/794
         2020 m. birželio 16 d.
         kuriuo iš dalies keičiamas Sprendimas (BUSP) 2018/101 dėl veiksmingos ginklų eksporto kontrolės skatinimo
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2018 m. sausio 22 d. Taryba priėmė Sprendimą (BUSP) 2018/101 (1), kuriame numatyta, kad jo 1 straipsnyje nurodytos veiklos įgyvendinimo laikotarpis trunka 30 mėnesių nuo tame sprendime nurodyto finansavimo susitarimo sudarymo dienos;
                  
               
                     (2)
                  
                  
                     2020 m. balandžio 30 d.Bundesamt für Wirtschaft und Ausfuhrkontrolle (Vokietijos federalinė ekonomikos reikalų ir eksporto kontrolės tarnyba), veikianti kaip įgyvendinimo agentūra, paprašė Sąjungos leisti pratęsti Sprendimo (BUSP) 2018/101 įgyvendinimą iki 2020 m. lapkričio 30 d. dėl iššūkių, kylančių dėl tebesitęsiančios COVID-19 pandemijos;
                  
               
                     (3)
                  
                  
                     Sprendimo (BUSP) 2018/101 1 straipsnyje nurodyta veikla gali būti toliau vykdoma iki 2020 m. lapkričio 30 d. neskiriant papildomų finansinių išteklių;
                  
               
                     (4)
                  
                  
                     todėl Sprendimas (BUSP) 2018/101 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas (BUSP) 2018/101 iš dalies keičiamas taip:
            
                        1.
                     
                     
                        5 straipsnis pakeičiamas taip:
                        
                           „5 straipsnis
                           Šis sprendimas įsigalioja jo priėmimo dieną ir nustoja galioti 2020 m. lapkričio 30 d.“;
                        
                     
                  
                        2.
                     
                     
                        priedo 10 skirsnis pakeičiamas taip:
                        
                                    „10.
                                 
                                 
                                    
                                       Trukmė
                                    
                                    Projektas bus užbaigtas 2020 m. lapkričio 30 d.“
                                 
                              
                  
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2020 m. birželio 16 d.
            
               
                  Tarybos vardu
               
               
                  Pirmininkė
               
               A. METELKO-ZGOMBIĆ
            
         
         
            (1)  2018 m. sausio 22 d. Tarybos sprendimas (BUSP) 2018/101 dėl veiksmingos ginklų eksporto kontrolės skatinimo (OL L 17, 2018 1 23, p. 40).